রিজ উইদারস্পুন

রিজ উইদারস্পুন নামে সমধিক পরিচিত লরা জন রীজ উইদারস্পুন (ইংরেজি: Laura Jeanne Reese Witherspoon; জন্ম: ২২শে মার্চ, ১৯৭৬) হলেন একজন মার্কিন অভিনেত্রী ও চলচ্চিত্র পরিচালক। ১৯৯৮ সালে তিনি তিনটি খ্যাতনামা চলচ্চিত্রে অভিনয় করেছিলেন। সেগুলো হচ্ছে: ওভারনাইট ডেলিভারি, প্লিজেন্টভিল, এবং টোয়াইলাইট। পরবর্তী বছরে সমালোচকভূষিত চলচ্চিত্র ইলেকশন-এ তাকে দেখা যায়। এই চলচ্চিত্রটির জন্য তিনি গোল্ডেন গ্লোব মনোনয়ন লাভ করেন। ২০০১ সালে তার পেশাজীবনের অন্যতম উল্লেখযোগ্য একটি ঘটনা ঘটে। “এল উড” চরিত্রে অভিনীত তার চলচ্চিত্র লিগালি ব্লন্ড বক্স অফিস হিট হয়; আর এটাই উইদারস্পুনের চলচ্চিত্র জীবনের মোড় ঘুরিয়ে দেয়। ২০০২ সালে তিনি সুইট হোম আলাবামা ছবিতে অভিনয় করেন, যা এখন পর্যন্ত তার অভিনীত সবচেয়ে ব্যবসাসফল ছবি। ২০০৩ তিনি চলচ্চিত্রে ফিরে আসেন আসেন একই সাথে মূল নায়িকা ও প্রযোজক হিসেবে; প্রযোজনা ও অভিনয় করেন লিগালি ব্লন্ড চলচ্চিত্রের দ্বিতীয় পর্ব লিগালি ব্লন্ড ২: রেড, হোয়াইট, এন্ড ব্লন্ড। ২০০৫ সালে ওয়াক ইন দ্য লাইন চলচ্চিত্রে জুন কার্টার ক্যাশ চরিত্রে তার অভিনয় আন্তর্জাতিক মনোযোগ কাড়তে সমর্থ হয়। এই চলচ্চিত্রের জন্য পরবর্তীকালে তিনি মূল চরিত্রে অভিনয়কৃত সেরা অভিনেত্রী হিসেবে একাডেমি পুরস্কার, গোল্ডেন গ্লোব, বাফটা, এবং স্ক্রিন অ্যাক্টরস গিল্ড পুরস্কার লাভ করেন। উইদারস্পুন বিয়ে করেছিলেন তার অভিনীত ক্রুয়েল ইনটেনশন চলচ্চিত্রের সহ-অভিনেতা রায়ান ফিলিপকে। তাদের বিয়ে হয় ১৯৯৯ সালে, এবং আভা ও ডেকন নামে এই দম্পতির দুটি সন্তান আছে। এই দম্পতি ২০০৬ সালের শেষে সেপারেশন গ্রহণ করেন এবং আলাদাভাবে বসবাস করতে থাকেন। ২০০৭-এর অক্টোবরে তাদের বিবাহবিচ্ছেদ ঘটে। উইদারস্পুনের একটি নিজস্ব প্রযোজনা প্রতিষ্ঠান আছে, যেখান এ ক্যাটাগরির চলচ্চিত্র তৈরি করা হয়, এছাড়া তিনি নারী ও শিশু বিষয়ক বিভিন্ন পরামর্শদানকারী প্রতিষ্ঠানের সাথে যুক্ত। তিনি চিল্ড্রেন'স ডিফেন্স ফান্ডের (CDF) বোর্ডের একজন সদস্য এবং এই সংগঠনে তিনি নিয়মিত সময় দিয়ে আসছেন। তাকে ২০০৭ সালে অ্যাভন প্রোডাক্ট-এর বিশ্বব্যাপী প্রচারদূত করা হয়, এবং তখন থেকে তিনি অ্যাভন ফাউন্ডেশনের সম্পানসূচক চেয়ার পদে বহাল আছেন। উইদারস্পুন ১৯৭৬ সালের ২২শে মার্চ লুইজিয়ানার নিউ অর্লিন্সের তৎকালীন সাউদার্ন ব্যাপটিস্ট হাসপাতালে (বর্তমান অশস্নের ব্যাপটিস্ট মেডিক্যাল সেন্টার) জন্মগ্রহণ করেন। তার পিতা জন ড্র্যাপার উইদারস্পুন ছিলেন একজন ডাক্তার। তিনি জর্জিয়ায় জন্মগ্রহণ করেন এবং মার্কিন যুক্তরাষ্ট্রের সেনাবাহিনীর সংরক্ষিত লেফটেন্যান্ট কর্নেল ছিলেন। তার মাতা ম্যারি এলিজাবেথ "বেটি" (প্রদত্ত নাম: রিজ) টেনিসির হ্যারিম্যানে জন্মগ্রহণ করেন। বেটি পেডিয়াট্রিক নার্সিংয়ে পিএইচডিসহ মোট পাঁচটি ডিগ্রি অর্জন করেন। তিনি ভ্যান্ডারবিল্ট বিশ্ববিদ্যালয়ের নার্সিং বিষয়ের অধ্যাপক ছিলেন। রিজের জন্মের সময় তার পিতামাতা নিউ অর্লিন্সে থাকতেন, কারণ তার বাবা সেসময় টুলেন বিশ্ববিদ্যালয়ের মেডিক্যাল স্কুলের ছাত্র ছিলেন। উইদারস্পুন দাবী করেন তিনি মার্কিন যুক্তরাষ্ট্রের স্বাধীনতা ঘোষণায় স্বাক্ষরকারী স্কটিশ বংশোদ্ভূত জন উইদারস্পুনের বংশধর। তার এই দাবী স্বাধীনতার ঘোষণায় স্বাক্ষরকারী তাত্ত্বিকদের দ্বারা প্রমাণিত হয়নি। তার পিতামাতা এখন আইনগতভাবে বিবাহিত, কিন্তু ১৯৯৬ সাল থেকে তারা আলাদা বসবাস করছেন। "Monitor"। এন্টারটেইনমেন্ট উয়িকলি (ইংরেজি ভাষায়)। মার্চ ২২, ২০১৩। পৃষ্ঠা 25।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "Reese Witherspoon biography" (ইংরেজি ভাষায়)। Yahoo! Movies। জুন ৫, ২০০৭ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮।  Slschy, Ingrid (ডিসেম্বর ১, ২০০৫)। "That's Reese: stepping into the ring of fire"। Interview (ইংরেজি ভাষায়)। আইএসএসএন 0149-8932।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) Wills, Dominic। "Reese Witherspoon biography (page 1)" (ইংরেজি ভাষায়)। Tiscali। অক্টোবর ১৫, ২০০৭ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮।  Communications and Marketing (জুন ৪, ২০১২)। "College of Nursing Honors 2012 Outstanding Alumni Award Recipients" (ইংরেজি ভাষায়)। uthsc.edu। জানুয়ারি ২, ২০১৬ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮।  Martin, Aaron (মার্চ ১, ২০০৬)। "Green Threads on the Red Carpet" (ইংরেজি ভাষায়)। Tulane University magazine। মার্চ ১১, ২০০৭ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮।  Stuges, Fiona (আগস্ট ৭, ২০০৪)। "Reese Witherspoon: Legally Blonde. Physically flawed?"। The Independent (ইংরেজি ভাষায়)। UK। জুলাই ৭, ২০০৯ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮।  DSDI Staff (ডিসেম্বর ১১, ২০১১)। "John Witherspoon – The Descendants of the Signers of the Declaration of Independence" (ইংরেজি ভাষায়)। USA। ফেব্রুয়ারি ১২, ২০১৩ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮।  "Reese Witherspoon's parents in bigamy dispute"। CNN (ইংরেজি ভাষায়)। মে ১০, ২০১২। জানুয়ারি ২৩, ২০১৫ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮।  উইকিমিডিয়া কমন্সে রিজ উইদারস্পুন সংক্রান্ত মিডিয়া রয়েছে। দাপ্তরিক ওয়েবসাইট অলমুভিতে রিজ উইদারস্পুন ইন্টারনেট মুভি ডেটাবেজে রিজ উইদারস্পুন (ইংরেজি) রিজ উইদারস্পুন - ইয়াহু মুভিজ পিপল ডটকমে রিজ উইদারস্পুন